SPALI คาดกำไร 2Q58 โตก้าวกระโดดราคาหุ้นถูก-ปันผลจูงใจแนะซื้อเป้า 2.6 บ.
SPALI คาดการณ์กำไรไตรมาส 2/58 เติบโตก้าวกระโดด 80% เทียบช่วงเดียวกันของปีก่อนเป็น 956 ล้านบาท สืบเนื่องจากการโอนคอนโดมิเนียมเป็นจำนวนมาก แนะนำ ซื้อ แต่ราคาพื้นฐานใหม่ประเมินด้วย P/E ปี 58 ที่ 8 เท่าเป็น 22.00 บาท แต่ราคาปิดก็ยังมีส่วนเพิ่มเทียบกับราคาพื้นฐานได้อีก 23% P/E ปี 58 หลังราคาหุ้นปรับลงมาเป็นเพียง 6.3 เท่า ผนวกกับคาดการณ์อัตราผลตอบแทนปันผลที่น่าจูงใจเป็น 5.7%

24 ก.ค. 2558

บล.ดีบีเอสฯ ระบุในบทวิเคราะห์วันนี้ (24 ก.ค.) ว่า  บริษัท ศุภาลัย จำกัด (มหาชน) หรือ SPALI คาดการณ์กำไรไตรมาส 2/58 เติบโตก้าวกระโดด 80% เทียบช่วงเดียวกันของปีก่อนเป็น 956 ล้านบาท สืบเนื่องจากการโอนคอนโดมิเนียมเป็นจำนวนมาก ยังผลให้รายได้จากการขายในไตรมาส 2/58 เพิ่มถึง 93% โดยมีสัดส่วนคอนโดเป็น 65% จากรายได้ขายทั้งหมด ส่วนที่เหลือมาจากโครงการบ้านแนวราบ สำหรับคอนโดที่ให้รายได้คือ เวลลิงตัน, พาร์ค เอกมัย-ทองหล่อ และ พรีเมียร์ @ อโศก แต่ด้านอัตรากำไรขั้นต้นแม้ดีขึ้นเทียบกับไตรมาสก่อนหน้าแต่ยังคงอยู่ในเกณฑ์ไม่สูงเป็น 36% เพราะคอนโด เวลลิงตันให้อัตรากำไรขั้นต้นต่ำเพียง 30%
ยอดขาย (presales) ในรอบครึ่งแรกปีนี้ (1H58) เป็นสัดส่วนเพียง 36% เทียบกับประมาณการทั้งปี 58 สืบเนื่องจากยอดขายคอนโดที่เปิดขายใหม่นั้นทำได้ต่ำกว่าคาด แต่ยอดขายรอโอน (Backlog) ยังถือว่าแข็งแกร่งมาก ณ ปลายไตรมาส 2/58เป็น 36.9 พันล้านบาท นั่นคือสามารถรับประกันรายได้ปีนี้และปีหน้าในสัดส่วน 99%/48% ตามลำดับแล้ว
ได้มีการปรับลดประมาณการกำไรปีนี้และปีหน้าลงในอัตรา 2% สะท้อนสมมุติฐานเกี่ยวกับอัตรากำไรขั้นต้นที่ต่ำกว่าเดิม ด้านการเติบโตของกำไรเทียบกับ เทียบช่วงเดียวกันของปีก่อนคือ ปี 58 เพิ่ม 6% ปี 59 เพิ่ม 1% และปี 60 เพิ่ม 11%
คงคำแนะนำ ซื้อ แต่ราคาพื้นฐานใหม่ประเมินด้วย P/E ปี 58 ที่ 8 เท่าเป็น 22.00 บาท แต่ราคาปิดก็ยังมีส่วนเพิ่มเทียบกับราคาพื้นฐานได้อีก 23% P/E ปี 58 หลังราคาหุ้นปรับลงมาเป็นเพียง 6.3 เท่า ผนวกกับคาดการณ์อัตราผลตอบแทนปันผลที่น่าจูงใจเป็น 5.7%